ธนชาตจัดประกวดเอกลักษณ์ไทยชิงถ้วยพระราชทานสมเด็จพระเทพฯ
ธนาคารธนชาต จำกัด (มหาชน) เปิดรับสมัครให้นักเรียน นักศึกษาทั่วประเทศเข้าร่วมในโครงการ “ธนชาต ริเริ่ม...เติมเต็ม เอกลักษณ์ไทย” ครั้งที่ ๔๕ ประจำปี ๒๕๕๙ 
1 มิ.ย. 2559

 

ธนาคารธนชาต จำกัด (มหาชน) เปิดรับสมัครให้นักเรียน นักศึกษาทั่วประเทศเข้าร่วมในโครงการ  “ธนชาต ริเริ่ม…เติมเต็ม เอกลักษณ์ไทย” ครั้งที่ ๔๕ ประจำปี ๒๕๕๙ แล้วตั้งแต่วันนี้เป็นต้นไป แบ่งเป็น  “การแข่งขันอ่านฟังเสียง”และ “การประกวดมารยาทไทย” 
โดยเปิดรับสมัคร ๕ ระดับชั้น คือ ระดับประถมต้น ประถมปลาย มัธยมต้น มัธยมปลายและ ปวช. และอุดมศึกษาและ ปวส. “การประกวดมารยาทไทยสำหรับเยาวชนผู้บกพร่องทางการได้ยิน” เปิดรับสมัคร ๒ ระดับชั้น คือ ประถมศึกษา (ป.๑ – ป.๖) และมัธยมศึกษา  (ม.๑ – ม.๖)
ทั้งนี้จะจัดแข่งขันรอบคัดเลือกจากภาคเหนือ ภาคตะวันออกเฉียงเหนือ ภาคใต้ ภาคกลางและกรุงเทพฯ และรอบชิงชนะเลิศที่ธนาคารธนชาต สำนักสวนมะลิ กรุงเทพฯ ต่อไป ซึ่งผู้ชนะเลิศจะได้เข้ารับพระราชทานถ้วยรางวัลจากสมเด็จพระเทพรัตนราชสุดาฯ สยามบรมราชกุมารี และทุนการศึกษา
 